《喜雪》
宋代·陈襄

有客何方来，粲然游我庭。
推户出见之，颜色如瑶英。
问之不吾语，微风若闻声。
曰予朔方士，饮子南方名。
万里不相识，修涂一来经。
闻子官大府，高车尘冥冥。
有言未尝吐，低头敛光精。
西人趋向异，念予孤蒙行。
我欲友其德，顾己鸿毛轻。
予起谢不敏感，过辞非予聆。
感子虚白德，来化纯愚诚。
高风激万世，凜如伯夷清。
留子永今日，愿言报英琼。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。